Value Manufacturing Tähtäinjalka & kiila paketti, RK95 / SAKO M92 (M7 kierteet) - WARSHOP.FI
Kaikki Tuotteet Muut Uutuudet
Suomalaisen Value Manufacturing Oy:n Picatinny & NATO accessory rail -standardin mukainen tähtäinjalka ja sivukiila kotimaisiin M7-kierteellisiin RK95 ja SAKO M92-rynnäkkökivääreihin. Pakettituotteena toistakymmentä euroa edullisempi, kuin erikseen ostettuna!
Value Manufacturingin tähtäinjalkajärjestelmä on Suomessa suunniteltu ja kenttätestattu, alunperin venäläistä suunnittelua olevan AK-sivukiilajärjestelmän korvaava ja sitä huomattavasti parempi järjestelmä tähtäinten ja muiden optisten laitteiden kiinnittämiseksi Puolustusvoimien RK-mallisiin rynnäkkökivääreihin, niiden siviiliversioihin, sekä lisenssikopioihin, eli israelilaisiin ja Etelä-Afrikkalaisiin Galil ja R4 rynnäkkökivääreihin.
Tämän paketin mukana toimitetaan M7-kierteellisillä sivukiilan kiinnitysrei'illä varustettujen RK95:n ja SAKO M92:n kanssa yhteensopiva sivukiila. Itse tähtäinjalka sopii kaikkiin RK-sukuisiin kivääreihin.
Tämä tähtäinjalkajärjestelmä mahdollistaa lähes minkä tahansa tähtäinoptiikan ja lisävarusteen, eli esimerkiksi punapistetähtäimien, kiväärikaukoputkien, kiikaritähtäimien, valonvahvistimien ja lämpökameratähtäinten kiinnittämisen RK95 ja SAKO M92 -mallisiin kivääreihin, päivittäen jo valmiiksi luotettavat, tehokkaat ja kenttäkelpoiset asejärjestelmät 2000-luvulle tässä suhteessa. STANAG 4694:n mukaisen NATO Accessory Rail -standardin täyttävänä tämä tähtäinjalka on taatusti yhteensopiva erilaisten tähtäinjärjestelmien kanssa pitkälle tulevaisuuteen. Varustekiskon sivuttaisurituksen avulla tähtäimen paikan voi vakioida, mikä edelleen helpottaa käyttöä ja vähentää uudelleenkohdistamisen tarvetta.
Tähtäinjalka anodisoitua alumiinia, sivukiila mustattua (=sinistettyä) terästä
Mahdollistaa mahdollisimman matalan tähtäinlinjan optiikalle
Mahdollistaa rautatähtäimien käytön jalan ollessa kiinni aseessa
Jalan päälliosa on 150mm pitkä Picatinny- ja NATO Accessory Rail (STANAG 4694) -standardin täyttävä tähtäinkisko
Tähtäinkiskon alapinnassa kevennysura ja takapäässä leikkaus takatähtäimen kiinnitysruuvia varten
Suunniteltu mahdollisimman kevyeksi, mutta silti kovaa käyttöä kestäväksi. Sivukiilan paino 142 grammaa ja tähtäinjalan paino VAIN 157 grammaa!
Sivukiila kiinnittyy RK95:n ja SAKO M92:n laatikon vasemmalla sivulla oleviin, M7-kierteellisiin reikiin kahdella kuusiokoloruuvilla, eikä sitä tarvitse asennuksen jälkeen lähtökohtaisesti enää irroittaa ja uudellenkiinnittää tarpeettomasti. Suosittelemme laittamaan sivukiilan kiinnitysruuveihin ruuvilukitetta asennusvaiheessa.
Asennus itsessään on lapsellisen helppoa ja vie noin minuutin (työkalun etsiskely mukaanlukien), eli sopii täydellisesti myös reserviläiskoulutuksessa yms. palveluksessa omien tähtäinjärjestelmien kiinnittämiseen, kun kuittiaseeseen saa omat optiikat kiinni käden käänteessä ja asepalautuksen lähestyessä tähtäinjalan ja sivukiilan saa myös irroitettua salamannopeasti, jälkiä jättämättä.
Tämä tähtäinjalkajärjestelmä on ns. drop-in mallia, eli kiinnitys ei vaadi mitään muutoksia itse aseeseen. RK95 ja SAKO M92 kivääreistä löytyy laatikon vasemmalta puolelta valmiiksi M7-kierteiset kiinnitysreiät sivukiilan asennusta varten. HUOM!: Osassa SAKO M92 -kivääreistä on M6-kierteiset sivukiilan kiinnitysreiät! Näihin kivääreihin on olemassa oma sivukiilansa, joka on myynnissä erikseen verkkokaupassamme.
1 kpl 195,90 €
1 kpl 95,90 €